**ELŐTERJESZTÉS**

**Körmend Város Önkormányzata Képviselő-testülete 2022. november 3-i ülésére**

**Tárgy:** nyilatkozattétel uniós támogatások megigénylése kapcsán

Tisztelt Képviselő-testület!

Szita Károly Kaposvár polgármestere kereste meg a települések önkormányzatait azzal, hogy az Európai Bizottság Elnökéhez, Ursula von der Leyen Asszonyhoz forduljunk együttesen a valamennyiünket súlyosan érintő energiaüggyel és Magyarországot, vagyis bennünket megillető források mihamarabbi felszabadításával kapcsolatban.

Az EU Bizottságának elnökének írt levelet csatoljuk.

Körmendet is súlyosan érinti mind az energiaválság, mind az uniós források késleltetett átadása, mivel több TOP Plusz pályázati felhívásra is pályázatot adott be városunk, melyek közt szerepel a belváros (háziorvosi tömb) komplex felújítása egy 3. zöldváros projekt keretében, szerepel benne a háziorvosi rendelő felújítása, óvodafejlesztés, Bástya utca felújítása, kerékpárút építése, városi piac bővítése.

Kérem, hogy a Testület döntsön a nyilatkozat megtételéről.

**HATÁROZATI JAVASLAT**

Körmend Város Önkormányzata megismerte a magyar települések által az Európai Bizottság Elnökéhez, Ursula von der Leyen Asszonyhoz címzett megkeresést. Az energiaválság és az uniós források hiánya Körmend Város Önkormányzatát is súlyosan érinti. Az uniós források révén több, a körmendi emberek életminőségét növelő beruházás valósulhatna meg Körmenden - belváros (háziorvosi tömb) komplex felújítása egy 3. zöldváros projekt keretében, háziorvosi rendelő felújítása, óvodafejlesztés, Bástya utca felújítása, kerékpárút építése, városi piac bővítése, energetikai beruházások a rezsiválság leküzdése érdekében.

Körmend Város Önkormányzat támogatja a kezdeményezést, azzal egyetért, és felhatalmazza a polgármestert annak aláírására.

Körmend, 2022. 10. 28.

**Bebes István**

**polgármester**